
CAPITOLUL I .

ÎNSCRIEREA ÎN FACULTATE ŞI DOCUMENTELE STUDENTULUI

Art. 1



Înmatricularea în anul I de studiu se face de către Rector, la cererea studentului declarat admis la concursul de admitere, sub număr (cod) unic-număr matricol, valabil pentru întreaga perioadă de şcolarizare în facultatea pentru care a susţinut concurs.

Art. 2



1. La înscrierea în anul I de studii se alcătuieşte dosarul studentului, care va cuprinde :

· cerere tip de înscriere pentru anul I ;

· diploma de bacalaureat sau echivalentă, în original ;

· certificatul de naştere, în copie legalizată ;

· acte care atestă schimbarea numelui, în copie legalizată ;

· adeverinţă medicală.

2. În perioada şcolarizării, dosarul studentului se completează cu :

· cererile de înscriere pentru începutul fiecărui an universitar ;

· actele necesare pentru obţinerea bursei, conform legislaţiei în vigoare ;

· cererile pentru disciplinele opţionale ;

· actele prin care se certifică studiile efectuate în alte universităţi din ţară şi străinătate şi rezultatele obţinute ;

· contractele de studii încheiate pentru fiecare an universitar ;

· alte acte de evidenţă şcolară ale studentului.

Art. 3



1. La înscrierea în facultate, se eliberează fiecărui student :

· legitimaţia de student

· carnetul de student

2. Legitimaţia de student serveşte ca act de identitate în toate situaţiile în care se cere să facă dovada calităţii de student.

3. În carnetul de student se înscriu obligatoriu toate notele obţinute la examene sau alte forme de evaluare a cunoştinţelor. Prezentarea carnetului de student profesorului examinator este obligatorie.

4. Aceste documente se vizează de către secretariat la începutul fiecărui an universitar.

5. În documentele studentului nu sunt admise corecturi sau introduceri de date nereale. Orice modificare operată în aceste documente în afara personalului autorizat în acest sens al facultăţii (secretariat, catedre, decanat) intră sub incidenţă penală.

6. În cazul pierderii documentelor personale (carnet de student, legitimaţie de student), se eliberează un duplicat după anunţarea în presă a pierderii şi achitarea taxelor stabilite prin instrucţiunile Universităţii.

7. În caz de retragere, transfer sau exmatriculare, studentul este obligat să restituie aceste documente.

8. Înscrierea studentului de la toate formele de învăţământ se face în primele 10 zile de la începutul anului universitar, în funcţie de planificarea internă, pe ani de studii. Înscrierea se realizează personal, pe bază de cerere, dacă studentul îndeplineşte condiţiile stabilite în regulamentul sistemului de credite transferabile şi în prezentul regulament.

CAPITOLUL II .

DREPTURILE ŞI ÎNDATORIRILE STUDENTULUI

Art. 4

DREPTURI

1. Studentul, în calitate de membru al comunităţii academice, are drepturi şi obligaţii care sunt cuprinse în prevederile Legii Învăţământului, ale Cartei Universităţii din Bucureşti şi ale Regulamentului privind activitatea profesională a studenţilor.

2. În perioada şcolarizării, studentul are dreptul :

a) Să beneficieze de gratuitatea învăţământului, conform Legii Învăţământului nr. 84/1995, republicată, cu completările şi amendamentele ulterioare şi instrucţiunile de aplicare a acestei legi, pe durata studiilor universitare prevăzute prin Hotărâre Guvernamentală pentru specializarea dată, pentru toate activităţile din planul de învăţământ, cu excepţia situaţiilor menţionate în art. 58 din Legea Învăţământului.

b) Să urmeze concomitent două specializări (conform articolului 60, pct. 4 din Legea Învăţământului), dacă îndeplineşte condiţiile de admitere cerute.

c) Să utilizeze laboratoarele, sălile de cursuri şi seminarii, bibliotecile şi sălile de lectură şi toate mijloacele puse la dispoziţie de Universitatea din Bucureşti, respectiv de Facultatea de Limbi şi Literaturi Străine, prin intermediul catedrelor sale şi în baza Regulamentului intern, pentru pregătirea profesională şi activităţile cultural-sportive.

d) Să primească burse şi alte forme de sprijin material, în conformitate cu normele legale şi regulamentele stabilite de Universitate şi de legislaţia în vigoare.

e) Să beneficieze de asistenţă medicală gratuită.

f) Să fie cazat în căminele şi să ia masa la cantinele Universităţii, în condiţiile prevăzute de regulamentele în vigoare (vezi regulamentul privind cazarea în căminele studenţeşti).

g) Să aleagă şi să fie ales ca reprezentant al studenţilor, fie ca şef de grupă, fie în Consiliul Facultăţii şi în Senatul Universităţii, în conformitate cu prevederile legale şi ale Cartei Universităţii din Bucureşti; să fie reprezentat de către ASLS în relaţia cu Decanatul Facultăţii şi cu Rectoratul Universităţii din Bucureşti (conform Regulamentului de ordine interioară al ASLS).

h) Să se adreseze, pentru încunoştinţare, sesizare sau soluţionare, decanului de an desemnat de fiecare Catedră pentru fiecare secţie, în legătură cu diverse aspecte ale vieţii profesionale şi sociale specific studenţeşti.

i) Să beneficieze de burse de mobilitate, pentru studii la alte universităţi din ţară şi din străinătate.

j) Să beneficieze de tarif redus cu 50%, conform legislaţiei în vigoare, pentru transportul local în comun de suprafaţă şi subteran, precum şi pentru transportul intern auto, feroviar şi naval, în timpul anului calendaristic.

k) Să beneficieze de tarife reduse cu 50% pentru acces la muzee, concerte, spectacole de teatru, operă, filme şi alte manifestări culturale şi sportive organizate de instituţii publice.

l) În cazul studenţilor orfani de ambii părinţi sau al celor proveniţi din casele de copii, transportul este gratuit.

m) Studenţii etnici români din afara graniţelor ţării, bursieri ai statului român, beneficiază de :

· gratuitate la toate manifestările prevăzute la punctul k):

· dreptul de a primi la cerere, conform reglementărilor în vigoare, duplicate după actele de studii şi situaţii şcolare:

· dreptul de a fi informat asupra Planului de învăţământ, fişei disciplinei, programei analitice (syllabus), formele de evaluare, calendarul anului academic, bibliografiilor de specialitate.

Art. 5 

OBLIGAŢII

a) Să îndeplinească, în bune condiţii, cu exigenţă şi la timp, toate obligaţiile ce-i revin potrivit planului de învăţământ şi programelor universitare, în scopul unei temeinice pregătiri profesionale.

b) Să respecte normele de etică şi de conduită academică, ordinea, moralitatea şi drepturile celorlalţi, atât pe teritoriul Universităţii, cât şi în afară. Studentul este responsabil pentru întregul său comportament.

c) Să se folosească cu grijă de bunurile materiale existente în spaţiile de învăţământ, cămine, cantine etc. Daunele produse, în funcţie de gravitate,  vor fi sancţionate conform Regulamentului intern (a se vedea art. 60, punctul 1, literele b-e).

d) Să respecte autoritatea personalului didactic, de cercetare şi administrativ, cât şi autoritatea organismelor de conducere din facultăţi, departamente şi Universitate.

e) Să achite taxele stabilite în baza art. 58 din Legea Învăţământului, cu modificările şi completările ulterioare, în cuantumul stabilit de Senatul Universităţii.

f) Studenţii cu taxă pot achita taxa de şcolarizare fie integral, fie în primele 30 de zile ale fiecărui semestru. În caz de neachitare a taxei, studenţii nu vor fi primiţi în examene, riscând exmatricularea (vezi, mai jos, art. 18, pct. g).

g) Studenţii care au obligaţia să achite o taxă, indiferent de natura ei, sunt obligaţi să prezinte la secretariat chitanţa de plătire a taxei, în original, în maximum 48 de ore de la achitarea taxei.

h) Să respecte repartizarea pe grupe, termenele de eliberare a documentelor şcolare conform legislaţiei în vigoare şi regulamentelor Universităţii din Bucureşti, programul de lucru al secretariatelor şi decanatului, orarul.

i) Studenţii şefi de grupă au obligaţia de a :

· deconta abonamentele de transport;

· strânge carnetele şi legitimaţiile în vederea vizării anuale.

În cazul în care nu există un şef de grupă, nu se vor putea deconta abonamentele pentru studenţii grupei respective.

CAPITOLUL III

FRECVENŢA

Art. 6

1. a) Studentul are obligaţia să frecventeze toate activităţile de instruire (cursuri, seminarii, laboratoare, cursuri practice etc.) prevăzute cu frecvenţa obligatorie în reglementările Facultăţii, stabilite de catedre şi Consiliul Facultăţii, şi care se aduc la cunoştinţă studenţilor prin fişele disciplinelor şi cu planul de învăţământ afişate, la începutul fiecărui an universitar.

      b) Disciplinele din pachetul „Practica limbii”, la toţi anii de studiu şi   pentru toate limbile şi specializările, au regim de frecvenţă minimă obligatorie, astfel : minimum 10 prezenţe din 14 (pentru semestrele 1-5) şi 9 din 12 (pentru semestrul 6), respectiv 5 din 7 şi 4 din 6 la disciplinele care se studiază din două în două săptămâni.
2. Modul de frecventare a orelor de activitate didactică, precum şi îndeplinirea lucrărilor desfăşurate la acestea, se stabilesc în funcţie de specificul disciplinelor, de către Consiliul Facultăţii, la propunerea titularului de disciplină. Toate referirile la standardele minimale privind activitatea studentului în cadrul unei discipline de studiu se pot găsi în fişa disciplinei, documentul curricular aflat la dispoziţia studentului.

3. Studenţii cu specializări la două facultăţi diferite vor respecta la cursurile din cadrul fiecărei specializări normale şi prevederile regulamentare specifice facultăţii respective.

4. Fiecare catedră are obligaţia de a aduce la cunoştinţă studenţilor, prin afişare, exigenţele legate de frecvenţă la cursuri, seminarii şi cursuri practice.
5. a) Nerespectarea prevederilor privind frecvenţa obligatorie la o anumită disciplină se sancţionează cu refuzul primirii studentului la examen şi obligaţia de a reface activităţile prevăzute pentru acea disciplină.

b) Neprimirea studentului la examen se va consemna în catalog prin „absent”.
6. Pe parcursul semestrelor, se organizează, în cadrul orelor de activitate didactică, lucrări de laborator, analize de caz, dezbateri tematice, seminarii de referate etc. Participarea la acestea şi rezultatele obţinute vor fi luate în considerare la evaluările finale cu o anumită pondere, în funcţie de specificul disciplinei, pondere care va fi prevăzută în programa analitică respectivă.

7. În cazuri întemeiate, se pot motiva absenţele de la activitatea prevăzută cu frecvenţă obligatorie de către decanul facultăţii, pe baza actelor justificative şi a cererii individuale a studentului. Fac excepţie lucrările de laborator şi cursurile practice, care se vor reface.

8. Absenţele se motivează pentru cazuri medicale, participări la manifestări sportive de performanţă şi alte cazuri deosebite. Între cazurile medicale, vor fi luate în considerare numai certificate-tip vizate de policlinica sau spitalul studenţesc.

9. În cazul în care absenţele motivate de la activităţile practice depăşesc anumite prevederi stabilite de Consiliul Facultăţii, studentul se poate prezenta la examen după recuperarea acestora, conform articolului 58 din Legea Învăţământului (cu plata unor taxe stabilite de către Senat în regim de activităţi suplimentare).

10. Decanul Facultăţii poate aproba studentei gravide scutirea parţială de frecvenţă, în baza actelor medicale vizate de dispensarul studenţesc. În cazul repetării activităţii prevăzute cu frecvenţă obligatorie, studenta gravidă va fi scutită de plata taxelor.

11. De scutirea taxelor pot beneficia şi studenţii care prezintă acte medicale care atestă cazuri de îmbolnăviri grave, precum şi studenţii convocaţi temporar pentru activităţi sportive de performanţă sau manifestări ştiinţifice şi culturale.

CAPITOLUL IV

PROMOVAREA

Art. 7

1. În Universitatea din Bucureşti, în conformitate cu prevederile legale în vigoare, procesul de învăţământ se organizează pe cicluri :

· ciclul I – licenţa, cuprinde 6 semestre ;

· ciclul II – masterat, cuprinde 4 semestre ;

· ciclul III – doctorat, cuprinde 6 semestre.

Ciclul III, al studiilor de doctorat, este reglementat prin hotărâre de Guvern şi regulament specific (a se vedea mai jos, cap. V, art. 39-44).

2. Evaluarea pregătirii profesionale a studentului se face pe întreg parcursul studiilor, în cadrul seminariilor, al lucrărilor practice, verificărilor, testărilor şi al altor forme prevăzute în planurile de învăţământ, precum şi prin examene care se susţin în sesiunile stabilite în conformitate cu structura anului universitar şi cu fişa disciplinelor.

3. Studentul de la învăţământul de zi va susţine examenele în cele trei sesiuni stabilite prin structura anului universitar (iarnă, vară, restanţe).

Art. 8


Pentru fiecare disciplină prevăzută în planul de învăţământ, care se încheie  cu notă (obţinută la examen, verificare, proiect, practică etc.), se atribuie un număr de credite, care oglindeşte timpul consumat pentru pregătire.

Art. 9


1. Studentul care optează pentru profesiunea didactică este obligat, conform Legii Învăţământului şi reglementărilor legale, să participe la şi să finalizeze activităţile (cursuri, seminarii, practică pedagogică) Departamentului pentru Pregătirea Personalului Didactic (DPPD) prin parcurgerea modulului                   psiho-pedagogic.


2. Promovarea tuturor examenelor (verificărilor etc.) prevăzute în planul de învăţământ al Departamentului pentru Pregătirea Personalului Didactic este atestată de obţinerea certificatului care dovedeşte pregătirea pedagogică, în vederea ocupării unui post didactic.


3. Practica pedagogică se efectuează în şcolile cu predarea limbii sau limbilor respective din Bucureşti, conform planului de învăţământ al disciplinei, aflat în vigoare. Organizarea activităţii de practică pedagogică revine în răspunderea catedrelor din Facultate.


4. Cu titlu de excepţie, la disciplinele (limbile) la care nu există şcoli (în Bucureşti sau în ţară) în care să se predea disciplina respectivă, activitatea de practică pedagogică (asistenţă la ore şi/sau predare) se poate desfăşura în faţa unei/unor grupe de studenţi din Facultate sau din alte facultăţi, cu profil similar, din Universitatea din Bucureşti (Facultatea de Litere, Facultatea de Istorie etc.).

Art. 10


Volumul şi nivelul cunoştinţelor cerute la toate formele de examinare/evaluare sunt stabilite prin fişele disciplinelor/programele de studiu ale disciplinelor respective.

1. Ziua şi ora susţinerii examenelor, pentru toate formele de învăţământ, se stabilesc, prin planificare, de către secretariat, cu acordul catedrelor, al cadrului didactic titular de disciplină şi al grupelor de studenţi. 

2. Se recomandă realizarea unei planificări informatizate a examenelor.

3. Planificarea examenelor, centralizată pe Facultate, stabilită pe secţii, pe ani de studii şi pe grupe, se aduce la cunoştinţa studenţilor prin afişare cu cel puţin două săptămâni înainte de începerea sesiunii de examene.

4. Pentru sesiunea de toamnă, planificarea examenelor se face până la terminarea sesiunii de vară şi se afişează.

5. Respectarea planificării (data şi ora) examenelor este obligatorie atât pentru studenţi, cât şi pentru cadrele didactice.

6. Replanificarea examenelor se admite numai în cazuri excepţionale, temeinic motivate, şi se aduce obligatoriu la cunoştinţa conducerii Facultăţii, a secretariatului (secretar-şef şi secretari de an) şi a tuturor studenţilor implicaţi.
7. Examenele se susţin în faţa cadrului didactic care a predat disciplina în anul universitar respectiv, asistat de cadrul didactic care a condus seminariile sau lucrările practice sau de un alt cadru didactic de specialitate. Cataloagele vor fi semnate de ambele cadre didactice. În cazuri sau situaţii excepţionale (îmbolnăvire, deces, plecare în străinătate etc.), catedra va desemna o comisie de specialişti la disciplina respectivă, în vederea examinării.

Art. 11


Încheierea situaţiei şcolare semestriale la disciplinele prevăzute în planul de învăţământ cu verificare se va face cu o săptămână înaintea sesiunii de examene programate. Catedrele pot decide, prin hotărâre internă şi cu acordul studenţilor implicaţi, dacă unele verificări pot fi susţinute în timpul sesiunii, câte, şi la care discipline din planul de învăţământ.

Art. 12

1.  Formele de examinare admise în prezentul Regulament şi valabile în Facultatea de Limbi şi Literaturi Străine a Universităţii din Bucureşti sunt următoarele :

- examen, constând din probă scrisă şi/sau probă orală; se susţine exclusiv în sesiunile                  special prevăzute pentru această formă de examinare/evaluare (cele trei sesiuni de examene : iarnă; vară; toamnă, de restanţe); examenul reprezintă forma de evaluare aferentă cursurilor teoretice de orice tip (inclusiv opţionale); obligativitatea probei orale rămâne a fi stabilită prin decizia catedrelor; la fiecare disciplină sunt admise trei examinări : două gratuite, a treia cu taxă de reexaminare;

- verificare, constând exclusiv dintr-o probă scrisă; reprezintă forma de examinare aferentă cursurilor practice şi, după caz, seminariilor de curs;

2. Modul de susţinere a formelor de examinare – proba scrisă, proba orală sau proba scrisă şi orală – se stabileşte, pentru fiecare disciplină în parte, până la 15 octombrie şi se aduce la cunoştinţă studenţilor, prin afişare.

3. Contestarea scrisă, de către studenţi, a rezultatelor obţinute de către aceştia în urma examinării este posibilă, la ciclul de licenţă şi la ciclul de masterat, numai la probele scrise şi numai atunci când nu a fost promovată proba scrisă. Contestaţiile vor fi admise în termen de 24 de ore de la data susţinerii probei scrise şi rezolvate în următoarele 48 de ore.

Art. 13


1. Notarea răspunsurilor studentului la examene, verificări, control continuu, proiecte se face, de regulă, cu note de la 10 la 1, exprimate în numere întregi, nota minimă de promovare fiind 5. În unele cazuri, stabilite prin instrucţiuni, verificările pot fi notate şi  „admis”- „respins”.


2. La disciplina la care se susţin mai multe probe (scris, oral, probe de laborator etc.), examinatorul sau comisia de examinare vor stabili o singură notă (cifră întreagă), prin aprecierea tuturor rezultatelor obţinute de student.


3. Susţinerea unui proiect sau a unui referat (în cazul în care acestea au fost stabilite pentru o disciplină anume) poate constitui o condiţie de prezentare la examene la disciplina respectivă. Prin decizia profesorului titular de curs (disciplină), cu acordul catedrei, nota obţinută la proiect sau la referat poate fi sau nu inclusă în nota de examen, prin punctare suplimentară sau printr-o notă care va forma medie împreună cu nota obţinută la examen.

Art. 14


1. Cataloagele completate la toate rubricile şi semnate de către examinatori vor fi depuse obligatoriu la secretariat, cel mai târziu până la sfârşitul sesiunii.


2. a) Pentru studentul care nu se prezintă la examenele planificate în sesiunea respectivă se trece „absent” în catalogul de examen.

                b) Absenţa la examen are regim de restanţă.

3. Intrarea în examen se face pe baza prezentării carnetului de student, iar profesorul examinator este obligat să treacă nota în carnet, în conformitate cu prevederile Art. 3, paragraf 3 din prezentul Regulament.

Art. 15


1. Până la data de 14 aprilie, decanatele, respectiv catedrele vor face cunoscută, prin afişare, lista disciplinelor opţionale oferite în anul universitar următor pentru fiecare an de studiu.


2.  Studentul este obligat să îşi aleagă disciplinele opţionale până la data de 15 octombrie pentru sem. I, 1 martie pentru sem. II.


3.  Opţiunea pentru limba străină (a III-a/, facultativă) nu poate fi schimbată pe întreaga perioadă prevăzută în planul de învăţământ, dacă solicitarea nu s-a făcut în perioada primului semestru de studii.

Art. 16


Catedrele vor afişa, începând cu semestrul 4, lista conducătorilor şi tematica pentru lucrările de licenţă. Studenţii vor opta, în scris, până la finele semestrului 4, pentru tema aleasă şi vor preda opţiunile decanului de an.

Art. 17


1. Practica de specialitate este obligatorie pentru studentul a cărui specializare cuprinde şi acest tip de activitate.


2.  Verificarea competenţelor dobândite de student în activitatea practică se face printr-o modalitate de evaluare adecvată (portofoliu, proiect).


3. Practica pedagogică se va desfăşura conform planurilor de învăţământ şi metodologiei elaborate de Departamentul de Pregătire a Personalului Didactic.

Art. 18


1. Promovarea examenului (verificării) implică şi acordarea pachetului de credite, prevăzute pentru disciplina respectivă. Pachetul (numărul) de credite alocat unei discipline nu este divizibil.


2. Creditele se pot aduna în module pentru obţinerea unor competenţe/specializări/calificări complementare.


3. Creditele se pot transfera între structurile aparţinând unor specializări sau profile diferite (transferul structural).


4. Creditele sunt transferabile de la o unitate de învăţământ la alta, pe discipline, pe grupuri de discipline sau pe perioade compacte de studiu (transferul orizontal), de la o facultate la alta sau de la o specializare la alta.


5. Consiliul Facultăţii va stabili criteriile de transfer al creditelor, precum şi numărul acestora. Transferul se face în baza cererii individuale a studentului şi a situaţiei clare, oficiale, a creditelor. Decanul Facultăţii primitoare aprobă acest transfer.


6. Creditele se pot obţine în avans şi se pot reporta în semestrele următoare (mobilitatea creditelor). Obţinerea în avans sau reportarea în semestrele următoare se face la cererea studentului şi se aprobă de către Biroul Consiliului Facultăţii.


7. Creditele obţinute se recunosc pe întreaga durată a şcolarităţii şi recunoaşterea lor nu este afectată de modificările de programă sau plan de învăţământ (imperisabilitatea creditelor).


8.  Creditele alocate se cumulează pe discipline, rotunjindu-se în valori întregi.


9.  Studenţii care la sfârşitul anului întâi de studii nu acumulează cel puţin 30 de credite vor fi exmatriculaţi.


10. Studenţii care la sfârşitul anului întâi au obţinut peste 30 de credite, dar mai puţin de 60 pot fi înmatriculaţi în anul al doilea de studii. Creditele restante din anul întâi vor fi acumulate până la sfârşitul anului al doilea; în caz contrar, studentul va repeta anul al doilea, cu taxă.


11. Studenţii care la sfârşitul anului al doilea de studii (pentru programele de licenţă de trei ani) şi studenţii care la sfârşitul anului al doilea şi al treilea de studii (pentru programele de licenţă de patru ani) au acumulat cel puţin 40 de credite de studii obligatorii pentru anul universitar respectiv, dar mai puţin de 60 de credite, pot fi înmatriculaţi în anul universitar următor; aceştia au obligaţia acumulării creditelor restante pe parcursul anului universitar în care au fost înmatriculaţi. În caz contrar, vor repeta anul de studii cu taxă.


12. Studenţii din programele de licenţă care la sfârşitul anilor al doilea, al treilea şi al patrulea de studii nu acumulează cel puţin 30 de credite obligatorii anual vor repeta anul de studiu respectiv cu taxă.


13. Studentul care la finalul studiilor, după parcurgerea numărului de semestre (ani de studii) prevăzute în planul de învăţământ pentru durata studiilor, nu şi-a finalizat în totalitate obligaţiile şcolare şi are un număr de maxim 30 de credite restante din ultimele patru semestre, poate solicita prelungirea şcolarităţii cu 1-2 semestre în condiţiile art. 58 din Legea Învăţământului (cu taxă) şi ale Regulamentului stabilit de Senatul Universităţii.


14.  După finalizarea studiilor, inclusiv promovarea examenului de licenţă, studentul poate obţine, la cerere, 1-2 semestre de prelungire a şcolarităţii, pentru a acumula credite suplimentare, necesare obţinerii unor specializări sau calificări secundare, în cadrul aceleiaşi facultăţi. Şcolaritatea în această situaţie este cu plată, conform Legii Învăţământului nr. 84/1995, republicată. 

Art. 19

1. Situaţia şcolară a studentului se încheie cu cel puţin 3 zile înaintea începerii anului universitar următor. 

2. Examenele se susţin în sesiunile programate. 

3. Pentru ciclurile de studii de licenţă şi masterat, studentul are dreptul de a se prezenta gratuit la două sesiuni de examene pentru fiecare disciplină prevăzută în planul de învăţământ.

4. În cazul neprezentării la examen sau al nepromovării examenului, studentul are dreptul la o a treia examinare, cu plată (taxă), în condiţiile prevăzute de art. 27, alin. 2, din prezentul Regulament şi de art. 58 din Legea Învăţământului. Cuantumul plăţii se stabileşte în fiecare an de către Senatul Universităţii.

5. Studentul care nu s-a prezentat la examen sau nu l-a promovat în urma celei de-a treia examinări poate adresa o cerere, temeinic motivată, Consiliului Facultăţii, care, în urma analizării acestei cereri, poate decide, prin vot, organizarea unei a patra examinări (exclusiv cu plată).

6. Neprezentarea la examen sau nepromovarea examenului în urma celei de-a patra examinări atrage după sine exmatricularea studentului în cauză. Exmatricularea va fi dusă la îndeplinire de către Secretariatul Facultăţii.

Art. 20


Cazurile de forţă majoră (concedii medicale de maternitate, cazuri de îmbolnăviri grave dovedite cu acte medicale eliberate sau avizate de Spitalul Studenţesc) se constituie ca excepţie de la regulile stabilite la art. 18 şi se rezolvă la cererea studentului prin prelungirea şcolarităţii sau întrerupere.

Art. 21


1. Decanul poate aproba, în baza cererii individuale, reexaminarea în vederea măririi notei la cel mult 3 discipline pe an, studentului care are promovate toate examenele prevăzute în planul de învăţământ pentru anul de studii curent. Nu se admit susţineri de examene de mărirea notelor la discipline studiate în anii precedenţi şi nici la disciplinele prevăzute cu examinare prin control continuu. Reexaminarea pentru mărirea notei nu se poate repeta.


2. Reexaminările în vederea măririi notei se stabilesc după sesiunile programate conform planurilor de învăţământ şi cel mai târziu cu 5 zile înaintea începerii noului an universitar. Acestea vor putea fi susţinute după achitarea taxelor aferente, stabilite de Senatul Universităţii, în faţa unei comisii din care face parte titularul de disciplină. Comisia va fi desemnată de şeful de catedră şi îl poate include. Proba de mărire de notă se susţine cu asigurarea obiectivităţii de examinare şi a gradului de standardizare a probei. Nota se modifică numai în cazul în care studentul obţine o notă mai mare decât cea iniţială.
Art. 22


Trecerea de la ciclul de studiu de licenţă la ciclul de studiu de masterat este condiţionată de obţinerea tuturor creditelor stabilite pentru ciclul de licenţă.

Art. 23


În conformitate cu Legea 224/2005, la începutul fiecărui an universitar, începând cu anul I 2005-2006, se procedează la reclasificarea studenţilor, după cum urmează :

a. identificarea cifrei de şcolarizare pentru locurile finanţate de la buget, alocată la începutul anului universitar;

b. stabilirea locurilor pentru cazurile sociale (nu mai mult de 15 % din totalul locurilor finanţate de la buget );

c. identificarea cazurilor sociale (studenţii care îndeplinesc condiţiile pentru acordarea burselor sociale, conform Regulamentului de acordare a burselor);

d. clasificarea, în ordinea descrescătoare a punctelor obţinute (conform literei e.), a studenţilor consideraţi cazuri sociale – în cazul în care numărul lor este mai mare decât numărul locurilor alocate pentru această categorie ;

e. punctele se obţin prin însumarea produsului rezultat din numărul de credite şi nota acordată la fiecare disciplină din planul de învăţământ, astfel încât pentru 60 de credite să se obţină între 300 şi 600 de puncte ;

f. clasificarea celorlalţi studenţi în ordinea descrescătoare a punctelor obţinute conform regulilor stabilite la lit. e.

g. ocuparea locurilor finanţate de la buget de către studenţii clasificaţi în ordinea punctelor obţinute;

h. trecerea pe locurile cu taxă a studenţilor care nu s-au calificat pentru locurile finanţate de la buget.

Art. 24


Se consideră fraudă academică şi se pedepseşte în funcţie de gravitatea abaterii, orice act ori tentativă din partea vreunui student la ciclul de licenţă, masteral ori doctoral de a influenţa evaluarea sa ori de a se afirma profesional prin metode necinstite. Se includ aici evaluările de semestru, de an ori de final de ciclu – orale ori scrise -, lucrările de seminar (precum eseurile, referatele, prezentările scrise sau orale etc.), colocviile, examenele parţiale ori finale la oricare dintre materii, examenele de licenţă, redactarea şi susţinerea diplomelor de licenţă, a disertaţiilor de masterat şi a tezelor de doctorat, precum şi participarea la manifestări publice în calitate de reprezentant al catedrei, facultăţii ori universităţii.

Art. 25


1. Fraudele pot lua următoarele forme (precum şi altele, nespecificate în enumerarea de mai jos care are doar rolul de exemplificare, nu de epuizare a tipurilor de fraudă) :

a) plagiatul;

b) copiatul;

c) autoplagiatul (reciclarea unei lucrări proprii);

d) fabricarea datelor;

e) substituţia de persoană (falsul privind identitatea) etc. 

2. Se consideră fraude şi se penalizează ca atare, atât faptele săvârşite parţial sau total, cât şi cele ce au rămas la stadiul de tentative, ori au fost descoperite într-un stadiu incipient/de pregătire, atât cele surprinse în timpul săvârşirii lor, cât şi cele descoperite la o dată ulterioară, atât cele făptuite pe cont propriu, cât şi cele săvârşite cu acordul ori cu complicitatea „sursei” (persoanei căreia îi aparţine textul, ideea etc.). Instigarea şi asocierea în vederea săvârşirii de fraude, precum şi facilitarea fraudelor se penalizează la fel ca şi fraudele. Necunoaşterea ori neglijenţa nu pot exonera studentul de răspunderea pentru astfel de încălcări ale conduitei academice.

3. Constatarea unor similitudini frapante între două lucrări constituie o probă suficientă pentru a stabili frauda, fie că e vorba de plagiat, autoplagiat, copiat ori de o altă formă de fraudă, atâta vreme cât aceste similitudini sunt lipsite de o justificare rezonabilă. În astfel de cazuri, vor fi penalizaţi toţi autorii lucrărilor ce conţin pasajele incriminate. De aceea, studenţii au obligaţia să ia măsuri rezonabile pentru a nu deveni o posibilă sursă de copiat/plagiat pentru ceilalţi candidaţi. Coincidenţa de idei ori formulări ca urmare a pregătirii în grup de către studenţi a răspunsurilor la seminarii şi examene, ori a temelor şi proiectelor de orice fel, va fi tratată ca fraudă atunci când lucrul în echipă nu a fost solicitat în mod direct şi explicit de către cadrul didactic conducător de curs ori seminar.

4. Pentru a se evita cazurile de substituţie de persoană, la examene şi verificări, toţi studenţii sunt obligaţi să aibă asupra lor carnetul de student, cadrele didactice examinatoare având obligaţia de a face prezenţa studenţilor şi de a le solicita tuturor sau doar unora dintre aceştia, prin sondaj, prezentarea carnetului sau a legitimaţiei de student.

5. Toate aceste tipuri de fraude, precum şi oricare altele similare, nespecificate în acest text, încalcă principiul onestităţii intelectuale şi al integrităţii academice şi vor fi sancţionate potrivit gravităţii fiecărui caz în parte.

Art. 26


1. În cadrul fiecărei catedre ori secţii vor funcţiona Comisii de Integritate Academică mixte (cadre didactice şi studenţi) ce vor monitoriza, judeca şi propune sancţiuni pentru orice tip de fraudă academică. Misiunea acestor comisii este de a oferi asistenţă cadrelor didactice în combaterea comportamentului fraudulos şi de a arbitra contestaţiile şi cazurile discutabile, precum şi de a limita presiunile ilegitime şi neprincipiale exercitate asupra cadrelor didactice în procesul evaluării studenţilor.


2. În urma evaluărilor şi constatărilor lor, Comisiile de Integritate Academică emit recomandări cu caracter expres prin care sugerează cadrelor didactice, birourilor de catedră sau Consiliului Facultăţii măsurile ce se impun în cazul abaterilor de la normele de integritate academică. Conducerile catedrelor se vor asigura ca măsurile recomandate de către CIA să fie aplicate. În cazul contestării acestora de către cadrele didactice ori de către studenţii în cauză, cazul se va soluţiona la nivelul de decizie implicat de către sancţiunile recomandate (biroul de catedră, Consiliul Facultăţii etc.).


3. Orice cadru didactic conducător de curs, seminar, atelier, proiect etc. poate penaliza fraudele independent de Comisia de Integritate Academică, prin mijloace conforme cu prerogativele sale (depunctări, impunerea obligaţiei ca lucrarea în cauză să fie refăcută ori ca examenul să fie dat din nou în sesiunea următoare etc.). Cadrele didactice au, însă, obligaţia să aducă la cunoştinţa Comisiei de Integritate Academică constatarea şi penalizarea oricărei fraude. Ele pot, totodată, să solicite sancţiuni mai grave ori suplimentare prin intermediul CIA ori direct forurilor competente, în funcţie de gravitatea fraudei, sancţiuni ce pot fi aplicate doar de către birourile catedrelor, Consiliul Facultăţii ori de către Rectorul Universităţii.

Art. 27


1. Sancţiunile pentru fraude pot include avertismente, depunctări la lucrarea/examenul fraudat ori la nota finală, amânări de examene cu un semestru, repetarea anului, precum şi penalităţi suplimentare – adăugate la cele din procesul de evaluare – cum ar fi suspendarea temporară (pe durata unui an universitar) a dreptului de a locui în cămin, ridicarea bursei pe o perioadă determinată, ori exmatricularea. Orice sancţiune acordată va fi afişată la aviziere şi pe site-ul catedrei şi/sau al Facultăţii.


2. Cadrele didactice au dreptul de a depuncta ori de a nu acorda examenul unui student ca urmare a comiterii de către acesta din urma unei fraude academice. Pentru repetarea anului, suspendarea dreptului de a locui în cămin şi ridicarea bursei pe o perioadă determinată este nevoie de avizul Consiliului Facultăţii. Exmatricularea este aprobată de Rectorul Universităţii pe baza unei solicitări din partea Consiliului Facultăţii. 


3. În cazuri penale, de tipul falsului privind identitatea (Art. 293 din Codul Penal), se procedează direct la exmatriculare, pe baza unui raport întocmit de cadrul didactic care a sesizat frauda şi avizat de Decanul Facultăţii. Exmatricularea se înaintează spre aprobare Rectorului Universităţii, cu obligaţia acestuia de a sesiza poliţia/organele de cercetare penală.


4. Sancţiunile se stabilesc pe baza unui ghid de procedură întocmit  de către Comisiile de Integritate Academică. Severitatea sancţiunilor va depinde de gravitatea abaterilor, de repetarea lor, de condiţiile în care au fost săvârşite. Ele pot fi contestate la nivelul de autoritate imediat superior în termen de 30 de zile.    

Art. 28


1. Decanatul şi catedrele au obligaţia de a face publice informaţiile privind comportamentele inacceptabile în facultate şi în mediul academic în general. Aceste informaţii trebuie să includă atenţionări cu privire la fraude, la monitorizarea şi sancţionarea acestora, precum şi îndrumări pentru evitarea lor. Decanatul şi catedrele vor pune regulamentele şi codurile academice la dispoziţia cadrelor didactice, a studenţilor şi a publicului interesat.


2. Conducătorii de curs/seminar/atelier/proiect şi conducătorii ştiinţifici ai lucrărilor de diplomă, disertaţiilor de masterat şi tezelor de doctorat au obligaţia de a oferi la rândul lor informaţii, avertizări şi consiliere privind fraudele intelectuale şi normele de integritate academică, atât prin materiale tipărite ori on-line, cât şi prin discuţii personale cu studenţii/masteranzii/doctoranzii. 


3. Transmiterea tuturor acestor informaţii se va face prin comunicări verbale, tipărituri, afişate, postări pe internet etc. Se pot folosi atât materiale proprii, cât şi trimiteri la site-uri şi tipărituri ale altor persoane ori instituţii de prestigiu academic.


4. Atât studenţii, cât şi cadrele didactice – cu precădere membrii aleşi în forurile de reprezentare şi conducere la nivel de catedră, facultate şi universitate – au obligaţia să cunoască regulamentele academice, inclusiv articolele legate de fraude. În ciuda acestei obligaţii, nu se pot sancţiona abaterile de la prevederile acestor regulamente atunci când acestea din urmă nu au fost făcute publice verbal şi/sau în scris şi/sau on-line. Secretariatul Facultăţii şi şefii de catedră au obligaţia să facă uşor, direct şi permanent accesibil acest regulament, precum şi orice alte informaţii şi documente conexe acestuia.

(A se vedea şi Anexa nr. 1, care defineşte cele mai frecvente forme de fraudă, face precizări cu privire la monitorizarea, prevenirea şi penalizarea fraudelor şi sugerează norme de bună practică.) 

Art. 29


1. Studentului care pleacă la studii, cu avizul Decanului şi aprobarea Rectorului, la universităţi din străinătate, i se recunosc activităţile desfăşurate şi examenele susţinute, pe baza documentelor de studii emise de instituţiile de învăţământ universitar respective.


2. Recunoaşterea sau echivalarea examenelor şi a anilor de studii se aprobă de către conducerea Facultăţii, în baza principiilor stabilite de aceasta.

Art. 30


1. Anul de studii se consideră încheiat atunci când studentul a promovat toate disciplinele prevăzute în planul de învăţământ pentru anul de studii respectiv, în condiţiile prezentului Regulament, şi a acumulat numărul de credite stabilit.


2. Disciplinele la care nu s-a obţinut nota de promovare sunt notate ca restanţe şi pot fi susţinute pe parcursul a maximum 4 semestre următoare consecutive.

3. Studentul care are restanţe poate fi înscris în anul de studii superior ca restanţier, urmând să se achite de obligaţiile care îi revin, în condiţiile articolelor 18 şi 19 din prezentul Regulament. Studentul restanţier este obligat să acumuleze numărul total de credite stabilit.


4. Pentru studentul ultimului an de studii, situaţia şcolară se încheie cu o săptămână înainte de data fixată pentru examenul de absolvire, licenţă, disertaţie (după caz).


5. Studentul care, la finalul studiilor, după parcurgerea numărului de semestre (ani de studii) prevăzute în planul de învăţământ pentru durata studiilor, nu şi-a finalizat în totalitate obligaţiile şcolare şi are un număr de maxim 5 restanţe, poate solicita prelungirea şcolarităţii cu 1-2 semestre în condiţiile art. 58 din Legea Învăţământului (cu taxă) şi ale Regulamentului stabilit de Senatul Universităţii.

Art. 31


Consiliul Facultăţii poate aproba prelungirea şcolarităţii gratuite cu cel mult un an universitar faţă de durata legală de şcolarizare în următoarele situaţii :

a) cazuri medicale atestate prin certificate medicale confirmate de Spitalul Studenţesc;

b) participarea sportivilor de performanţă la programe speciale de pregătire şi la competiţii naţionale şi internaţionale;

c) concedii de maternitate (2 ani prin excepţie).

CAPITOLUL V

NATURA ŞI DURATA STUDIILOR
Art. 32


1. La Universitatea din Bucureşti, învăţământul superior are caracter deschis (Legea Învăţământului nr. 84/1995 republicată, art. 57).


2. Fiecare ciclu de studii este delimitat de celălalt prin proceduri distincte de admitere şi de absolvire.


3. Durata ciclurilor de studii pe domenii şi specializări se stabileşte de către Ministerul Educaţiei şi Cercetării, la propunerea Consiliului Naţional al Rectorilor, şi se aprobă prin hotărâre a Guvernului.

4. Organizarea fiecărui ciclu de studii este de competenţa instituţiilor de învăţământ superior, cu aprobarea Ministerului Educaţiei şi Cercetării.

Art. 33


1. La Universitatea din Bucureşti, studiile universitare de licenţă corespund unui număr de 180 de credite de studiu transferabile, conform Sistemului European de Credite de Studiu Transferabile (ECTS).


2. La învăţământul de zi, durata normală a studiilor universitare de licenţă, de 3 ani, corespunde unui număr de 60 de credite de studiu transferabile pentru un an de studiu.


3. Studiile universitare de licenţă asigură un nivel de calificare adecvat exercitării unei profesii în vederea inserţiei pe piaţa forţei de muncă, prin cunoştinţe generale şi de specialitate corespunzătoare.


4. În cadrul studiilor universitare de licenţă este obligatorie efectuarea unor stagii de practică de către studenţii care au optat pentru efectuarea modulului       psiho-pedagogic.

Art. 34


1. Studiile universitare de licenţă oferă cunoştinţe şi competenţe pe domenii de studii.


2. Absolvenţii cu diplomă ai studiilor universitare de licenţă îşi pot exercita profesia, conform competenţelor şi drepturilor corespunzătoare diplomei dobândite, sau pot continua studiile universitare prin masterat.


3. Ministerul Educaţiei şi Cercetării actualizează periodic, la propunerea Consiliului Naţional al Rectorilor, domeniile şi specializările de licenţă, care se aprobă prin hotărâre a Guvernului.


4. Universităţile pot organiza, cu finanţare din resurse proprii, şi studii în alte specializări decât cele prevăzute la alin. (3), cu respectarea procedurilor de autorizare şi acreditare. 

Art. 35


1. Diploma acordată după finalizarea studiilor universitare de licenţă atestă că titularul acesteia a dobândit cunoştinţe şi competenţe generale şi de specialitate, precum şi abilităţi cognitive specifice profesiei.


2. Cunoştinţele generale permit abordările ştiinţifice ale domeniului de specialitate, care să asigure înţelegerea, inovarea şi crearea de cunoştinţe noi, precum şi comunicarea efectivă orală şi scrisă în domeniul de specialitate şi în contexte culturale diverse.


3. Cunoştinţele de specialitate se referă la procesele de cunoaştere, reproducere şi înţelegere specifice domeniului de studiu considerat ca un tot, modului de stabilire de relaţii cu cunoaşterea din alte discipline, familiarizării cu cele mai recente dezvoltări ale cunoaşterii şi ale aplicaţiilor şi metodelor de investigare specifice.


4. Competenţele generale se referă la :

a) culegerea, analiza şi interpretarea de date şi de informaţii din punct de vedere cantitativ şi calitativ, din diverse surse alternative, respectiv din contexte profesionale reale şi din literatura în domeniu, pentru formularea de argumente, decizii şi demersuri concrete;

b) utilizarea unor moduri diverse de comunicare scrisă şi orală, într-o limbă străină;

c) utilizarea tehnologiilor informatice;

d) asumarea responsabilităţii de a elabora un program personal de autoperfecţionare;

e) conceperea şi conducerea proceselor specifice domeniului.

5. Abilităţile cognitive specifice presupun :

a) aplicarea conceptelor, teoriilor şi metodelor de investigare fundamentale din domeniul de studiu, pentru formularea de proiecte şi demersuri profesionale;

b) capacitatea de sintetizare şi interpretare a unui set de informaţii, de rezolvare a unor probleme de bază şi de evaluare a concluziilor posibile;

c) analiza independentă a unor probleme şi capacitatea de a comunica şi a demonstra soluţiile alese;

d) capacitatea de a evalua probleme complexe şi de a comunica în mod demonstrativ rezultatele evaluării proprii;

e) iniţiativă în analiza şi rezolvarea de probleme.

6. Competenţele de specialitate se stabilesc prin reglementări proprii fiecărui domeniu.

Art. 36


1. Studiile universitare de licenţă pot fi continuate prin studii universitare de masterat.


2. În anumite domenii şi specializări la care studiile universitare de licenţă nu sunt continuate de studii universitare de masterat, absolvenţii pot opta, în condiţiile stabilite de Universitatea din Bucureşti, pentru studii universitare de masterat organizate în alte domenii.

Art. 37

1.  Studiile universitare de masterat, la Facultatea de Limbi şi Literaturi Străine a Universităţii din Bucureşti, corespund unui număr de 120 de credite de studiu transferabile.

2.  La învăţământul de zi, durata normală a studiilor universitare de masterat corespunde unui număr de 60 de credite de studiu transferabile pentru un an de studiu.

7. Durata totală cumulată a ciclului I – studii universitare de licenţă şi a ciclului II – studii universitare de masterat trebuie să corespundă obţinerii a cel puţin 300 de credite de studiu transferabile.

8. Admiterea în ciclul de studii universitare de masterat este condiţionată de obţinerea diplomei acordate la finalizarea studiilor universitare de licenţă.

Art. 38


1. Studiile universitare de masterat se organizează, în Facultatea de Limbi şi Literaturi Străine a Universităţii din Bucureşti, la învăţământul de zi.


2. Studiile universitare de masterat asigură aprofundarea în domeniul studiilor de licenţă sau într-un domeniu apropiat, dezvoltarea capacităţilor de cercetare ştiinţifică şi constituie o bază pregătitoare obligatorie pentru studiile doctorale.


3. Studiile universitare de masterat efectuate în alte domenii decât cele prevăzute la alin. (2) asigură obţinerea de competenţe complementare.


4. Absolvenţii cu diplomă acordată după finalizarea studiilor universitare de licenţă, cu sau fără diplomă de masterat, pot ocupa posturi didactice în învăţământul primar şi gimnazial, cu condiţia parcurgerii unui modul de pregătire psiho-pedagogică care să corespundă unui număr de minimum 30 de credite de studiu transferabile.


5. Absolvenţii cu diplomă de masterat pot ocupa posturi didactice în învăţământul liceal sau universitar, cu condiţia realizării unei pregătiri psiho-pedagogice care să corespundă unui număr de minimum 60 de credite de studiu transferabile obţinute în cadrul ciclurilor I şi II.

Art. 39


1. Diplomele de master atestă că titularii acestora au dobândit cunoştinţe şi competenţe generale şi de specialitate, precum şi abilităţi cognitive specifice.


2. Cunoştinţele generale se referă la :

a) familiarizarea cu cele mai noi şi avansate dezvoltări ale cunoaşterii în domeniu;

b) abilităţi superioare de cercetare independentă;

c) capacitatea de a aplica teoria în situaţii noi.

3. Cunoştinţele de specialitate se referă la :

a) acumularea unei cantităţi substanţiale de cunoştinţe noi;

b) identificarea, abordarea şi soluţionarea de probleme cognitive şi profesionale noi;

c) compararea cunoştinţelor noi cu cele tradiţionale şi capacitatea de a stabili relaţii între acestea, în vederea sesizării direcţiilor noi de creştere a cunoaşterii şi de dezvoltare a profesiei.

4. Competenţele generale se referă la :

a) aplicarea creativă a tehnicilor de cercetare şi rezolvare de probleme;

b) elaborarea de studii şi rapoarte publicabile sau aplicabile profesional;

c) capacitatea de a conduce grupuri de lucru şi de a comunica în contexte dintre cele mai diverse;

d) capacitatea de a acţiona independent şi creativ în abordarea şi soluţionarea problemelor, de a evalua obiectiv şi constructiv stări critice, de a rezolva creativ probleme şi de a comunica rezultate în mod demonstrativ;

e) abilităţi de conducător şi angajare clară pe calea propriei dezvoltări profesionale.

5. Abilităţile cognitive specifice presupun :

a) evaluarea critică a rezultatelor unor noi cercetări;

b) formularea de alternative interpretative şi demonstrarea relevanţei acestora;

c) aplicarea creativă a metodelor de cercetare;

d) conceperea şi conducerea proceselor specifice domeniului.

6. Competenţele de specialitate se stabilesc prin reglementări proprii fiecărui domeniu.

Art. 40


1. Instituţiile de învăţământ superior, în speţă Universitatea din Bucureşti, sunt autonome şi răspund pentru proiectarea, aplicarea şi dezvoltarea de specializări şi programe de studii corespunzătoare de masterat.


2. Instituţiile de învăţământ superior pot iniţia şi dezvolta programe de studii universitare de masterat la solicitarea instituţiilor publice sau a altor factori interesaţi, cu asigurarea finanţării corespunzătoare de către aceştia.

Art. 41


Modul de organizare şi desfăşurare a activităţii didactice la ciclul II (masterat) se stabileşte de către Facultate, în baza unui plan de învăţământ aprobat.

Art. 42


Studiile universitare de doctorat, începând cu anul universitar 2005-2006, au, de regulă, o durată de 3 ani. În situaţii speciale, când tematica abordată necesită o perioadă mai mare de studiu sau de experimentare, durata poate fi prelungită cu 1-2 ani, cu aprobarea senatului Universităţii din Bucureşti, la propunerea conducătorului de doctorat. Susţinerea tezei de doctorat se poate face în termen de maximum 3 ani de la terminarea studiilor universitare de doctorat.

Art. 43


1. Diploma de doctor atestă că titularul acesteia a dobândit cunoştinţe şi competenţe generale şi de specialitate, precum şi abilităţi cognitive specifice.


2. Cunoştinţele generale se referă la acumularea, interpretarea şi dezvoltarea cunoaşterii de vârf din domeniul de doctorat.


3. Competenţele generale se referă la :

a) dezvoltarea tehnicilor de cercetare şi aplicarea lor în contexte diverse şi specifice;

b) construcţie teoretică şi aplicare profesională;

c) construcţii discursive de tip academic pentru publicaţii de prestigiu în domeniu şi de tipul cunoaşterii complexe pentru comunicare publică;

d) asumarea responsabilităţii de a elabora un program de cercetare, spirit critic, creativitate, inventivitate.

4. Abilităţile cognitive specifice presupun : identificarea de probleme noi şi abordarea lor prin cercetare, imaginaţie creativă şi combinativă, analiza critică şi interpretativă.

Art. 44


1. Pregătirea doctoranzilor cu/fără frecvenţă se face în sistemul unui ciclu de studii.


2. Organizarea studiilor doctorale se face sub forma şcolilor doctorale, structuri instituţionale aflate în subordinea facultăţii, care reunesc toţi conducătorii de doctorat dintr-un domeniu sau din domenii înrudite.


3. Orientarea şcolilor doctorale este recomandabil să aibă o dominantă modernă, de tip inter- şi transdisciplinar.


4. Programul de studii doctorale, care reprezintă programul de pregătire universitară avansată, este organizat în sistemul creditelor de studii ECTS. El are o durată de 2 sau 3 semestre. Pentru a asigura compatibilitatea cu celelalte cicluri de studii, fiecare semestru va fi cuantificat cu 30 de credite.


5. Programul de pregătire universitară avansată va cuprinde un program săptămânal de 8-10 ore de pregătire. Condiţia minimă de absolvire a programului de pregătire universitară avansată este obţinerea a cel puţin 60 de credite. Durata studiilor în programul de pregătire universitară avansată va fi stabilită de către fiecare şcoală doctorală în parte, în raport cu specificul domeniului de studiu şi cu principalele competenţe formate doctoranzilor. În acest sens, pentru fiecare domeniu al şcolii doctorale se va redacta o fişă a domeniului de doctorat.

Art. 45


1. Admiterea la doctorat va fi organizată pe baza unei metodologii proprii pentru fiecare şcoală doctorală în parte, având în vedere următoarele elemente :

a) toţi candidaţii la o şcoală doctorală susţin probe similare;

b) în vederea pregătirii candidaţilor pentru colocviul de admitere la doctorat, conducerile şcolilor doctorale vor întocmi o bibliografie orientativă, afişată înaintea perioadei de înscriere prevăzute pentru sesiunea respectivă;

c) evaluarea candidaţilor se va face pe domenii, de către comisiile special constituite în acest sens;

d) criteriile şi probele de evaluare vor fi stabilite la nivelul fiecărei şcoli doctorale; pot fi elaborate criterii complexe, prin asocierea, la rezultatele colocviului de admitere, a performanţelor academice ale candidatului în cadrul programului de masterat;

e) şcolile doctorale vor elabora şi transmite conducerii universităţii metodologiile de admitere la doctorat.

2. Candidaţii declaraţi admişi vor fi repartizaţi, într-o primă fază, pe conducători ştiinţifici de doctorat în funcţie de compatibilitatea dintre direcţia de cercetare propusă de către candidat şi specialitatea cadrului didactic.


3. Repartizarea definitivă pe conducători ştiinţifici se va face la finele programului de pregătire universitară avansată şi după acceptarea de către o comisie de specialitate din cadrul şcolii doctorale a proiectului de cercetare propus de către doctorand.

Art. 46


1. Doctoratul cu frecvenţă subvenţionat de la bugetul de stat poate fi urmat în două forme specifice:

a) doctorat subvenţionat cu bursă;

b) doctorat subvenţionat fără bursă.

2. Consiliul Facultăţii stabileşte condiţiile de concurs pentru alocarea burselor de doctorat.


3. Un doctorand în regim de subvenţie şi cu bursă prestează 4-6 ore de seminar (lucrări de laborator) pe săptămână în mod gratuit. În situaţia în care numărul de ore didactice prestate este mai mare, retribuirea acestora se va face în regim de plată cu ora.


4. Doctoranzii în regim de subvenţie fără bursă pot presta 2-4 ore de seminar săptămânal în regim gratuit. Este recomandabil ca totalul orelor de seminar pe săptămână pentru această categorie de doctoranzi, ca şi pentru cea precedentă, să nu depăşească 8 ore.

Art. 47


Doctoratul cu frecvenţă este subvenţionat, iar forma de învăţământ fără frecvenţă funcţionează numai în regim de taxă.

Art. 48


1. Începând cu anul universitar 2005-2006, Universitatea din Bucureşti eliberează gratuit, inclusiv într-o limbă de largă circulaţie, fiecărui absolvent, Suplimentul de diplomă, al cărui conţinut este în conformitate cu normele europene (cf. şi infra, Capitolul VIII, Art. 68).


2. Diplomele absolvenţilor de învăţământ  superior sunt recunoscute la nivel naţional şi oferă drepturi în condiţiile stabilite de legislaţia în vigoare la data obţinerii actului de finalizare a studiilor.


3. Diplomele acordate după finalizarea studiilor universitare de licenţă, de masterat şi de doctorat asigură accesul la profesii şi ocupaţii diferite, stabilite prin lege.

Art. 49

(1) În conformitate cu prevederile Cartei Universităţii din Bucureşti (Capitolul I, Art. 8, alin. 1-3), spaţiul Facultăţii de Limbi şi Literaturi Străine poate găzdui manifestări educaţionale şi culturale extracurriculare: sesiuni ştiinţifice, dezbateri, mese rotunde, colocvii, şedinţe ale cercurilor ştiinţifice, manifestări ale centrelor de cercetare, conferinţe pe teme de specialitate, expoziţii, lansări de carte etc. Spaţiul Facultăţii nu este, însă, destinat manifestărilor cu tentă politică sau religioasă, de ex. expoziţii cu temă politico-ideologică, afişe, însemne de aceeaşi natură, manifestări electorale etc.

(2) Orice acţiune extracurriculară, de natură ştiinţifică sau culturală, inclusiv cu specific comemorativ, se va anunţa în scris Decanatului, în scopul unei mai bune gestionări a spaţiului Facultăţii, ca şi pentru o mai bună cunoaştere a activităţii desfăşurate în Facultate, la nivelul Consiliului Facultăţii.

CAPITOLUL VI

ÎNTRERUPERI DE STUDII, EXMATRICULĂRI ŞI TRANSFERURI

Art. 50


1. Activitatea profesională a studentului din învăţământul universitar de zi, seral, frecvenţă redusă sau la distanţă, în mod normal, trebuie să fie continuă pe întreg parcursul numărului de semestre şi ani de studii stabilite prin planul de învăţământ.


2. La cererea motivată a studentului (studentei), Decanul Facultăţii poate aproba, în primul semestru al anului universitar, întreruperea studiilor.


3. Durata studiilor pentru care studentul beneficiază de gratuitatea învăţământului, conform Legii Învăţământului, nu este afectată de perioada pentru care s-a aprobat întreruperea de studii. 


4. Studentul care a întrerupt studiile, la reluarea acestora, va îndeplini eventuale obligaţii şcolare de diferenţă rezultate în urma modificării planurilor de învăţământ.


5. Întreruperea studiilor poate avea loc o singură dată în perioada şcolarităţii.

Art. 51


Studenta gravidă beneficiază, în baza cererii şi a actelor doveditoare, de o perioadă de întrerupere cu o durată echivalentă cu durata concediului acordat pentru creşterea şi îngrijirea copilului, stabilită de lege, pentru toate mamele. Aceste întreruperi nu intră sub incidenţa art. 58 din Legea Învăţământului. La reluarea studiilor, va susţine eventualele diferenţe apărute prin modificarea planului de învăţământ.

Art. 52

1.  Studentul care beneficiază de concedii medicale însumând minim 60 de zile poate solicita prelungirea medicală a şcolarităţii.

2.  Durata legală a studiilor pentru care beneficiază de gratuitate nu este afectată de prelungirea medicală a şcolarităţii.

Art. 53


Studentul care solicită, din motive personale, retragerea de la studii va fi exmatriculat.

Art. 54


Studentul exmatriculat poate fi reînmatriculat, o singură dată pe durata studiilor, în anul imediat următor ultimului promovat. Cererile pentru reînmatriculare se depun înainte cu două săptămâni de începerea anului universitar la secretariatul Facultăţii.

Art. 55


Taxele de şcolarizare se achită, de regulă, în două tranşe, în primele 30 de zile ale fiecărui semestru. Neachitarea taxelor atrage după sine pierderea calităţii de student.

Art. 56


Pentru neplata taxei, studentul care studiază pe locuri cu taxă va fi scos din evidenţă, la propunerea Facultăţii. În cazul achitării taxei în termen de 30 de zile de la data scoaterii din evidenţă, studentul îşi va relua calitatea de student, cu avizul conducerii Facultăţii şi cu aprobarea Rectoratului.  

Art. 57


1. Studentul poate fi transferat de la o formă de învăţământ la alta, de la o secţie la alta sau de la o facultate la alta, ţinându-se seama de aplicarea sistemului de credite transferabile şi compatibilitatea planurilor de învăţământ.


2. Cererile de transfer se depun la secretariatul facultăţii care urmează să primească studentul până la 15 septembrie, iar răspunsul se va da cu cel puţin 5 zile înaintea anului universitar.

Art. 58


1. Transferarea studentului se poate face numai începând cu semestrul II al anului I de studii, numai de la o facultate (specializare) la altă facultate (specializare) cu profil identic sau apropiat.


2. Studentul poate depune cerere de transfer numai dacă toate obligaţiile sale şcolare au fost îndeplinite (declarat promovat), în conformitate cu planul de învăţământ şi respectarea criteriilor de performanţă stabilite de fiecare facultate şi în limita locurilor alocate pentru seria respectivă.


3. Cererile de transfer trebuie să conţină avizele de principiu  ale Decanului de unde pleacă studentul, iar pe verso să existe situaţia şcolară a solicitantului, semnată de Secretarul Şef al Facultăţii. Toate aceste menţiuni trebuie ştampilate şi datate.

Art. 59


În cazul în care numărul cererilor de transfer este mai mare decât numărul locurilor disponibile la seria respectivă, se va ţine seama în primul rând de situaţia şcolară a solicitanţilor (ordinea de clasificare), Facultatea stabilind criteriile de selecţie în funcţie de specificul domeniului şi al specializării.

Art. 60


Aprobarea transferării are următoarea succesiune şi este de competenţa :

a) Biroului Consiliului Facultăţii, în cazul transferării de la o secţie la alta sau de la o formă de învăţământ la alta, în cadrul aceleiaşi facultăţi;

b) Decanului Facultăţii de unde pleacă studentul, Decanului Facultăţii unde urmează să se transfere studentul şi Rectorului instituţiei de învăţământ, în cazul transferării de la o Facultate la alta în cadrul aceleiaşi instituţii de învăţământ superior (Universitatea din Bucureşti).

c) Rectorului instituţiei de învăţământ superior de unde pleacă studentul şi Rectorului instituţiei de învăţământ superior unde solicită a fi înscris, cu acordul Decanului Facultăţii primitoare, pentru cazurile de transfer între Facultăţi de acelaşi profil sau apropiat din instituţii de învăţământ superior diferite.

Art. 61


1. Biroul Consiliului Facultăţii care primeşte studentul  transferat stabileşte : 

a) recunoaşterea sau echivalarea examenelor şi a creditelor;

b) examenele de diferenţă şi alte obligaţii, astfel încât studentul transferat să fie adus la acelaşi plan de învăţământ cu toţi studenţii seriei în care a fost înscris;

c) perioada de susţinere a examenelor de diferenţă.

2. Studentul transferat care nu îndeplineşte întocmai programul stabilit de Biroul Consiliului Facultăţii şi nu reuşeşte pe parcursul a maximum 3 semestre să finalizeze atât examenele de diferenţă, cât şi promovarea disciplinelor şi acumularea creditelor prevăzute în planul de învăţământ, va fi exmatriculat.

Art. 62


Dispoziţia de înmatriculare a studentului (în copie) se transmite unităţii de învăţământ de unde vine studentul, în vederea transmiterii actelor de studii către Facultatea la care s-a transferat studentul (diploma de bacalaureat, situaţia şcolară pe ani de studii, certificatul de naştere – copie legalizată – şi, totodată, menţionarea expresă dacă studentul a beneficiat de bursă, categoria acesteia şi anii universitari       – semestre – în care a beneficiat de bursă).

CAPITOLUL VII

RECOMPENSE ŞI SANCŢIUNI

Art. 63


Pentru performanţe deosebite în activitatea profesională, ştiinţifică, studentul poate fi recompensat prin :

a) acordarea diplomei de merit, dacă pe parcursul întregii şcolarităţi a obţinut numai note de 9 şi 10, iar media de absolvire pe ani de studii şi examen de licenţă este de minimum 9,50;

b) burse speciale (de merit, de performanţă), în conformitate cu reglementările în vigoare privind atribuirea acestora;
c) alte forme de premiere, stabilite de Consiliul Facultăţii din fondurile proprii, în regim de autofinanţare în conformitate cu reglementările legale.
Art. 64


1. Nerespectarea de către student a îndatoririlor ce decurg din prezentul Regulament, precum şi a prevederilor cuprinse în Carta Universitară adoptată de către Senatul Universităţii din Bucureşti la data de 11 ianuarie 1996, atrage după sine aplicarea următoarelor sancţiuni :

a) amânarea cu un semestru a examenului la disciplina la care nu au fost îndeplinite obligaţiile minimale;

b) ridicarea bursei pe o perioadă determinată;

c) suspendarea dreptului de a locui în cămin;

d) avertisment;

e) exmatriculare, cu sau fără drept de reînmatriculare.

2. Sancţiunile de la punctele a), b), c) şi d) se aplică de către Consiliul Facultăţii, iar cea de la punctul e) de către Rector, la propunerea Consiliului Facultăţii.


3. Sancţiunile se aplică în funcţie de gravitatea abaterilor, de repetarea lor, de condiţiile în care au fost săvârşite. Ele pot fi contestate la organul imediat superior în termen de 30 de zile.


4. Exmatricularea din motive profesionale nu poate fi contestată.

CAPITOLUL VIII

FINALIZAREA STUDIILOR

Art. 65


1. Studiile în învăţământul superior din primul ciclu (licenţă) se încheie cu examen de licenţă, organizat pe baza Legii Învăţământului, pe baza criteriilor stabilite de Ministerul Educaţiei şi Cercetării şi a metodologiei Senatului Universităţii din Bucureşti.


2. Absolvenţii primesc diploma de licenţă, media minimă de promovare fiind 6 (şase); pentru detalii, cf., infra, art. 70.


3. Absolventul învăţământului superior de licenţă care nu a promovat examenul de licenţă poate primi, la cerere, certificat de studii şi foaia matricolă.


4. Absolventul Departamentului de pregătire a personalului didactic primeşte un certificat de absolvire odată cu diploma.

Art. 66


Comisiile pentru examenul de licenţă, stabilite, pe specializări, la propunerea catedrelor, sunt aprobate de Consiliul Facultăţii. Ele pot rămâne aceleaşi şi pentru sesiunea de iarnă (lunile ianuarie-februarie) a anului universitar următor. Tematica examenului de licenţă trebuie să rămână neschimbată pentru cele două sesiuni (vară şi iarnă) şi va fi afişată cu minimum 6 luni înaintea sesiunii din vară.

Art. 67


1. Finalizarea studiilor de masterat se face prin susţinerea unei disertaţii, în urma căreia absolventul primeşte diplomă de master.


2. Examenul de disertaţie constă dintr-o singură probă, şi anume prezentarea şi susţinerea lucrării de disertaţie. Nota de promovare este de cel puţin 6 (şase).

Art. 68


Universitatea din Bucureşti organizează examene de licenţă pentru :

· absolvenţii proprii (gratuit la prima prezentare, apoi cu taxă);

· absolvenţii instituţiilor de învăţământ superior acreditate, proveniţi de la specializări autorizate să funcţioneze provizoriu (cu taxă);

· absolvenţii instituţiilor de învăţământ superior care au fost înmatriculaţi la specializări autorizate să funcţioneze provizoriu cărora, ulterior, li s-a retras autorizarea de funcţionare provizorie sau care au intrat în lichidare (cu taxă);

Art. 69


1. Pentru specializările la care se organizează examene de licenţă, Facultăţile Universităţii au următoarele obligaţii :

a) să informeze candidaţii, pe baza unor broşuri tipărite, precum şi pe alte căi (afişare, pagină web etc.), până la data de 15 aprilie a fiecărui an, asupra condiţiilor de înscriere şi a modalităţilor de susţinere a probelor.
b) să organizeze sesiuni şi probe comune pentru studenţii proprii şi pentru cei care provin din alte instituţii;

c) să asigure standardele academice specifice examenelor de licenţă;

d) să organizeze, în fiecare an universitar, examenele de finalizare a studiilor în două sesiuni :

· de vară (iunie-august)

· de iarnă (ianuarie-februarie)

e) sesiunea de toamnă (septembrie-octombrie) se organizează cu aprobarea Senatului, la cererea Consiliilor Facultăţilor, pentru candidaţii care, din motive bine întemeiate (burse ERASMUS, motive medicale) nu au putut participa la sesiunea de vară.

2. Înscrierea absolvenţilor la examenele de licenţă se face cu 15 zile înainte de începerea sesiunii.


3. În cazul schimbării domiciliului într-o altă localitate, la cerere, absolvenţii unei specializări acreditate sau ai unei specializări autorizate să funcţioneze provizoriu se pot înscrie şi pot susţine, după caz, examenul de licenţă la o instituţie organizatoare diferită de instituţia pe care au absolvit-o, cu acordul conducerii Facultăţii unde solicită să susţină examenul de finalizare a studiilor.


4. De regulă, absolvenţii unei specializări acreditate sau ai unei specializări autorizate să funcţioneze provizoriu se înscriu şi susţin, după caz, examenul de absolvire (licenţă/diplomă) în cadrul instituţiei organizatoare.

Art. 70


1. Examenul de licenţă constă din două probe :

a) proba 1 : evaluarea cunoştinţelor fundamentale şi de specialitate (probă scrisă);

b) proba 2 : prezentarea şi susţinerea tezei de licenţă.

2. Pentru absolvenţii cu dublă specializare (de ex. : două limbi străine, o limbă străină – limba şi literatura română etc.), proba 1 va consta din :

· evaluarea cunoştinţelor fundamentale şi de specialitate de la specializarea A;

· evaluarea cunoştinţelor fundamentale şi de specialitate de la specializarea B.

3. Nota de promovare a probei 1 în cazul absolvenţilor cu dublă specializare va fi media aritmetică a celor două lucrări, cu condiţia ca la fiecare lucrare să se obţină minimum 5 (cinci).


4. Evaluarea cunoştinţelor are ca scop evidenţierea capacităţii absolvenţilor de integrare a cunoştinţelor obţinute pe parcursul Facultăţii şi de adaptare a acestora la procesul cognitiv din domeniul respectiv. În cazul procesului de evaluare a cunoştinţelor fundamentale şi de specialitate nu se vor repeta integral examene de an deja susţinute.


5. Susţinerea lucrării are ca scop evaluarea capacităţii absolvenţilor de a procesa cunoştinţele, în condiţiile de rezolvare a unor probleme specifice domeniului de pregătire sau de realizare a unor studii de caz. La susţinerea de către absolvenţi a lucrării participă ca invitat conducătorul ştiinţific.


6. La fiecare probă, examinarea se încheie prin acordarea unei note, care trebuie să fie cel puţin 5 (cinci) pentru ca proba respectivă să fie considerată promovată. Examenul în ansamblu este promovat dacă probele componente sunt susţinute şi promovate, iar media aritmetică a notelor acordate acestora – media de promovare a examenului – este de cel puţin 6 (şase).


7. Un examen nepromovat sau o probă nepromovată, după caz, se poate repeta într-o sesiune ulterioară, cu suportarea cheltuielilor aferente, în conformitate cu taxele stabilite de Senat.

Art. 71


1. Comisiile pentru examenul de licenţă sunt formate din minimum trei membri, cu grad didactic de cel puţin lector universitar având titlul ştiinţific de doctor, cu excepţia preşedintelui, care trebuie sa fie profesor universitar sau conferenţiar. Secretarul comisiei poate fi asistent sau preparator universitar.


2. Rezultatele probelor se comunică/afişează în termen de cel mult 48 de ore de la data susţinerii acestora.


3. Eventualele contestaţii privind rezultatele unei probe se depun la Secretariatul Facultăţii în termen de 24 de ore de la comunicarea rezultatelor şi se rezolvă în termen de 48 de ore de la data încheierii depunerii contestaţiilor.


4. Contestaţiile se rezolvă de către comisia de analiză a contestaţiilor, numită de conducerea instituţiei organizatoare.


5. Examenul de licenţă/disertaţie nepromovat poate fi repetat într-o sesiune ulterioară, cu suportarea de către candidat a cheltuielilor aferente, în conformitate cu reglementările în vigoare ale Senatului Universităţii din Bucureşti.


6. Absolvenţii care au promovat examenul de licenţă/disertaţie primesc diploma, eliberată de instituţia organizatoare, în care se specifică titlul obţinut, profilul şi specializarea urmate.

Art. 72


1. Începând cu anul universitar 2005-2006, Universitatea din Bucureşti, ca şi toate universităţile acreditate/autorizate să funcţioneze din ţară, eliberează gratuit, inclusiv într-o limbă de largă circulaţie, fiecărui absolvent, Suplimentul la diplomă, al cărui conţinut este în conformitate cu normele europene.


2. Pentru programele de studii integrate, oferite de două sau mai multe universităţi, care conduc la obţinerea de diplome comune, Ministerul Educaţiei şi Cercetării elaborează şi supune spre aprobare Guvernului metodologia – cadru pentru aplicarea acestei prevederi, în conformitate cu reglementările legale.

Art. 73


1. Diplomele absolvenţilor de învăţământ superior sunt recunoscute la nivel naţional şi oferă drepturi în condiţiile oferite de legislaţia în vigoare la data obţinerii actului de finalizare a studiilor.


2. Diplomele acordate după finalizarea studiilor universitare de licenţă, de masterat şi de doctorat asigură accesul la profesii şi ocupaţii diferite, care sunt stabilite prin lege.

CAPITOLUL IX

DISPOZIŢII FINALE ŞI TRANZITORII

Art. 74


Prezentul Regulament, adoptat în şedinţa Senatului Universităţii din Bucureşti din 23 martie 2006 şi adaptat specificului Facultăţii de Limbi şi Literaturi Străine, ca Regulament intern, fiind supus dezbaterii şi aprobării Consiliului acesteia în şedinţa din 4 mai 2006, intră în vigoare începând cu data de 1 octombrie 2006. Modificările ulterioare aduse Regulamentului au fost aprobate în şedinţa Consiliului Facultăţii din 4 noiembrie 2009.

Art. 75


Orice modificare adusă prezentului Regulament intră în vigoare la începutul următorului an universitar.

ANEXA 1

Precizări cu privire la articolele 25-26 din prezentul regulament 

referitoare la frauda academică

Art. 25

a) Plagiatul. Plagiatul se defineşte ca prezentarea drept operă proprie într-o lucrare redactată a muncii altei/altor persoane (cunoscute sau anonime) prin preluarea nemărturisită – integrală ori parţială, aidoma ori cu unele modificări – a unor date, idei, opinii, sau a oricărui alt gen de informaţie, fie că este vorba de text, imagine ori secvenţă sonoră. Orice astfel de preluare trebuie făcută conform standardelor academice ale citării, printr-un sistem clar şi explicit de note, menţiuni, trimiteri şi referinţe bibliografice. În cazul examenelor, menţionarea surselor se poate face într-o formă mai expeditivă, dar fără echivoc în ce priveşte paternitatea conţinuturilor ori a formulărilor.

Cu titlu de exemplificare, fără ca enumerarea ce urmează să epuizeze domeniul, iată câteva tipuri de posibile surse ce trebuie specificate: comunicări publice orale (prelegeri, conferinţe, mese rotunde etc.); prezentările audio-vizuale (PowerPoint etc.) şi hand-outs; suporturile de curs; manuscrisele; lucrările de orice fel (eseuri, recenzii, articole, intrări de dicţionar, prefeţe, studii introductive, monografii şi cercetări ample etc.) tipărite, pe suport electronic ori accesibile on-line; website-urile specializate, educaţionale, de popularizare ori băncile de eseuri/referate; lucrările intrate în circuit public ori cele private/nediseminate etc.

În cazul informaţiei oferite la prelegeri ori seminarii, se recomandă cadrelor didactice indicarea surselor, chiar şi într-o formă succintă. Studentul poate prelua şi reproduce informaţiile transmise la prelegeri şi seminarii, dar fără intenţia de a-şi atribui paternitatea ideilor ori a formulărilor respective. Cadrele didactice vor aduce la cunoştinţa studenţilor modalităţile în care permit reproducerea informaţiei furnizate la prelegeri şi seminarii. Nu este recomandată transmiterea notiţelor personale de curs altor studenţi în vederea reproducerii lor, fie şi parţial, de către aceştia.

b) Copiatul. Copiatul implică transmiterea şi dobândirea ilicită de informaţii în timpul unei examinări orale ori scrise prin orice modalitate (verbal, prin gesticulaţie, prin „fiţuici” – oricare ar fi suportul acestora –, prin mijloace audio-vizuale, electronice etc.). Pe lângă folosirea neautorizată a unui suport extern, se consideră copiat şi reproducerea (chiar şi parţială ori aproximativă) a unui text străin din memorie.

Conducerea catedrei are obligaţia de a se asigură că fiecare conducător de curs furnizează în prealabil studenţilor săi instrucţiuni clare şi complete privind normele de conduită la examen. Maniera în care este permisă reproducerea informaţiei furnizate în cadrul cursurilor şi seminariilor va fi convenită de către cadrele didactice respective împreună cu studenţii ca şi în cazul alineatului 3 de la punctul a) al prezentului articol.

Copiatul poate fi constatat şi sancţionat chiar şi după susţinerea examenului/probei de evaluare, atâta vreme cât acesta este probat cu martori, materiale ilicite, existenţa nejustificată a unor pasaje asemănătoare între două sau mai multe lucrări etc.

c) Autoplagiatul/”Reciclarea” unor lucrări proprii constă în prezentarea parţială ori integrală la un curs/seminar/examen etc. a unor referate, eseuri, proiecte sau lucrări ce au fost deja supuse evaluării la un alt curs/seminar/examen. Refolosirea unor astfel de lucrări anterioare se poate face doar cu acordul prealabil al cadrului didactic evaluator.

d) Fabricarea datelor reprezintă inventarea, improvizarea, modificarea unor informaţii, observaţii şi concluzii sau falsa citare (invocarea unor surse fictive). 

e) Substituţia de persoană/Falsul privind identitatea se referă la înlocuirea persoanei supuse evaluării de către o alta care îşi asumă identitatea celei dintâi.

Art. 26


Membrii Comisiilor de Integritate Academică vor fi aleşi de plenul catedrelor pe o perioadă de 3 ani şi îşi vor concepe şi revizui propriul protocol de funcţionare şi atribuţiile, acestea devenind operaţionale în urma validării de către plenul catedrelor. Comisiile de Integritate Academică pot acţiona fie ca urmare a sesizării lor de către orice persoană, fie ca urmare a autosesizării şi au libertatea să monitorizeze orice proiecte, lucrări ori examene cu scopul de a preveni şi descuraja comportamentul fraudulos. Monitorizarea examenelor şi a lucrărilor redactate se va face prin sondaj, mostrele alegându-se într-o manieră arbitrară, dar, totodată, cât mai eficientă.

